b"\n_START_ARTICLE_\nNurse Jackie\n_START_SECTION_\nTuotanto\n_START_PARAGRAPH_\nNurse Jackien ensiesitys oli Yhdysvalloissa kes\xc3\xa4ll\xc3\xa4 2009 Showtime-kanavalla. _NEWLINE_Sarjan p\xc3\xa4\xc3\xa4osassa ovat Edie Falco, Eve Best, Merrit Wever, Paul Schnulze ja Peter Facinelli. Falco voitti roolistaan Jackiena Primetime Emmy -palkinnon vuonna 2010. H\xc3\xa4n on saanut roolistaan my\xc3\xb6s Golden Globe - ja Satellite Award -ehdokkuudet. Sarja on ehdolla useiden muiden palkintojen saajaksi.\n_START_SECTION_\nTarina\n_START_PARAGRAPH_\nNurse Jackie on musta komedia, jossa seurataan New Yorkissa sijaitsevan All Saintsin sairaalan el\xc3\xa4m\xc3\xa4\xc3\xa4. Sarjan p\xc3\xa4\xc3\xa4henkil\xc3\xb6 on nimikkohahmo Jackie Peyton (Edie Falco), hyv\xc3\xa4syd\xc3\xa4minen mutta lujatahtoinen ja hiukan kapinallinen hoitaja. Jackiella on omaper\xc3\xa4inen ty\xc3\xb6skentelytyyli ja salaisuuksia, jotka toisivat h\xc3\xa4nelle ongelmia, jos muut niist\xc3\xa4 saisivat tiet\xc3\xa4\xc3\xa4. H\xc3\xa4n on perheen\xc3\xa4iti ja onnellisesti naimisissa, mutta h\xc3\xa4nell\xc3\xa4 on my\xc3\xb6s suhde farmaseutti Eddien (Paul Schulze) kanssa. _NEWLINE_Jackiella on my\xc3\xb6s l\xc3\xa4\xc3\xa4keaddiktio, jonka h\xc3\xa4n on onnistunut salaamaan sek\xc3\xa4 perheelt\xc3\xa4\xc3\xa4n ett\xc3\xa4 useimmilta ty\xc3\xb6kavereiltaan. Sarjan muita henkil\xc3\xb6it\xc3\xa4 ovat muun muassa Jackien yst\xc3\xa4v\xc3\xa4 tri Eleanor O'Hara (Eve Best), positiivinen mutta ep\xc3\xa4varma aloitteleva hoitaja Zoey (Merritt Wever), miespuolinen hoitaja Mo-Mo (Haaz Sleiman) ja nuori tri. Cooper (Peter Facinelli), joka pit\xc3\xa4\xc3\xa4 Jackiesta, mutta on jatkuvasti t\xc3\xa4m\xc3\xa4n kanssa eri mielt\xc3\xa4."